**2. osztály**

**MAGYAR NYELV, MAGYAR IRODALOM**

A tanuló érthetően beszéljen, legyen tisztában a szóbeli kommunikáció alapvető szabályaival, alkalmazza őket. Értse meg az egyszerű magyarázatokat, utasításokat és társai közléseit. A kérdésekre értelmesen válaszoljon. Aktivizálja a szókincsét a szövegalkotó feladatokban. Használja a bemutatkozás, a felnőttek és a kortársak megszólításának és köszöntésének udvarias nyelvi formáit. Legyen képes összefüggő 2-3 mondat alkotására képről. El tudja mondani a tanult mese tartalmát. A szöveg megértését bizonyítsa azzal, hogy megnevezi a szereplőket, a helyszínt és számozással állítsa időrendbe a cselekményt. Tudjon különbséget tenni egyszerű irodalmi szövegek műfajai között (mese, vers). Szöveghűen mondja el a memoritereket (4 db). Ismert és begyakorolt szöveget folyamatosságra, pontosságra törekvően olvasson fel, figyeljen a hangsúlyozásra. Szükség esetén javítsa olvasási hibáit. Írása legyen rendezett, pontos. Ismerje az írott és nyomtatott betűket, az írásbeli munkái során helyesen alkalmazza az írás normáinak megtartásával. Törekedjen a lendületes írástempó alkalmazására. 2-3 összefüggő mondat leírása másolással hibátlanul. 2-3 összefüggő mondat leírása tollbamondás után vagy emlékezetből írással 1-2 hibával. Ismerje fel és nevezze meg a tanult nyelvtani fogalmakat, szükség szerint idézze fel és alkalmazza a helyesírási szabályokat a begyakorolt szókészlet szavaiban. Írásbeli feladatokban jelölje a mondatkezdő nagybetűt és a mondatvégi írásjelet. Jelölje helyesen a j hangot 30-40 begyakorolt szóban. Tudja a magyar abc-t. Felismeri és megnevezi a tanult nyelvtani fogalmakat: hang, betű, szó, mondat. Tudja a hangokat csoportosítani: fajtájuk és időtartamuk szerint. Helyesen válassza el az egyszerű szavakat. Ismerje fel a kijelentő és a kérdő mondatot. Legyen tisztában a tanulás alapvető céljával, ítélőképessége, erkölcsi, esztétikai és történeti érzéke legyen az életkori sajátosságoknak megfelelően fejlett.

TANTÁRGYBA BEÉPÍTETT KÖRNYEZETISMERETI TARTALMAK

A tanuló tud tájékozódni az iskolában és környékén, képes alaprajz készítésére osztályteremről, szobáról, felismeri a hosszúság, tömeg és térfogat mérésére alkalmas mérőeszközöket, a mértékegységeket, megnevezi a fő világtájakat (észak-dél-kelet-nyugat), képes egyszerű felszínformák, felszíni vizek felismerésére képen, modellen, valóságban, felismeri az évszakos és napszakos változásokat és kapcsolja ezeket az életmódbeli szokásaihoz, ismeri az időjárás elemeit, az ezzel kapcsolatos piktogramokat értelmezi; ismeri az időjáráshoz illő szokásokat, képes a használati tárgyak és gyakori, a közvetlen környezetben előforduló anyagok csoportosítására tulajdonságaik szerint, felismeri a kapcsolatot az anyagi tulajdonságok és a felhasználás között, felismeri a halmazállapotokat, ismeri a víz különböző halmazállapotainak nevét (jég, víz, pára), ismeri az élet feltételeit, egyszerű megfigyeléseket végez a természetben, ismeri az életközösség növényei és állatai közötti kapcsolatot, tudja csoportosítani a tanult állatokat( növényevő, ragadozó, mindenevő).

**MATEMATIKA**

**Gondolkodási módszerek, halmazok, matematikai logika, kombinatorika, gráfok:**

Legyen képes a tanuló a számok, tárgyak halmazának összehasonlítására, rendezésére! Állítások igazságtartalmának eldöntése. Több, kevesebb, ugyannyi fogalmának helyes használata.

**Számelmélet, algebra:**

a.) Számfogalom építése a százas számkörben Legyen képes a tanuló az elemek meg- és leszámlálására egyesével, tízesével, 100-ig Legyen a tanulónak biztos számfogalma 100-ig. A számok nevének, jelének ismerete 100- ig: biztonságos olvasása, felismerhetőírása. (diktálás után, másolva, saját gondolat kifejezésére;) Legyen tájékozott a tízes számrendszerben konkrét számok esetében. Az egyes, tízes fogalmának ismerete. Ismerje fel a páros, páratlan, egyjegyű, kétjegyű számokat Találja meg a számok helyét egyesével beosztott számegyenesen. Tudja a számokat nagyság szerinti sorba rendezni, (növekvő, illetve csökkenő sorrendben.) Tudja a tanuló nagyság szerint összehasonlítani a számokat, és helyesen használni a < > = jelet, bontani a számokat tízesek, egyesek összegére, megnevezni a számok egyes, tízes, számszomszédait. Római számok írása, olvasása (I, V, X).

b.) Műveletek értelmezése, műveletvégzés Tudja az összeadást, kivonást, szorzást megjeleníteni kirakással, számegyenesen való lépegetéssel. Készségszinten tudja a két-két szám összegét, különbségét 20-ig; ennek mintájára biztonságosan tudja a kerek tízesek összegét, különbségét. Végezze el az összeadást, kivonást, pótlást eszközhasználat nélkül, vagy ha kell eszközhasználattal a 100-as számkörben; Tudja munkáját segítséggel ellenőrizni és javítani A kisegyszeregy és a megfelelő osztási esetek ismerete legalább jártasság szintjén; Szöveges feladatok, nyitott mondatok Értsék meg a hallott és az olvasott, egyszerű szöveggel adott helyzeteket: játsszák el, rakják ki, rajzolják le; írják le számokkal, műveletekkel, jelekkel, más matematikai modellel, ha szükséges segítséggel; Ismerje a szöveges feladatok megoldásának rövid menetét, a feladatterv készítését és segítséggel tudja azt alkalmazni.

**Függvények, az analízis elemei:**

Tudjon a tanuló adott szabályú, állandó különbségű sorozatot folytatni. A tanuló tudja a több, kevesebb, ugyanannyi, előtte, fölötte, kisebb, nagyobb, ugyanakkora relációkat értelmezni.

**Geometria, mérések:**

Ismeret szintjén cselekvéssel összekapcsolva egyszerű geometriai válogatásokat segítséggel tudjon végezni (testek, síkidomok Alakzatok közül ismerje fel és válassza ki a háromszöget, a négyszöget, és a kört. Értse és helyesen használja a téri viszonyokat kifejező névutókat, a jobbra, balra szavakat. Végezzen a tanuló egyszerű méréseket alkalmi és szabvány egységekkel! Ismerje és segítséggel használja a mérési módokat és az alkalmazott mértékegységeket: m, dm, cm, kg, dkg, l, dl, óra, perc.

**TESTNEVELÉS**

* Előkészítő és preventív mozgásformák A tanulók a tanár utasítása szerint az óra rendjét szolgáló alakzatváltozásokat automatikusan végzik a jelekre, szaknyelvre. Az egyre bővülő terminológiai fogalmakat, tanári közléseket segítség nélkül alakítják át mozgásos cselekvéssé. Az alapvető tartásos és mozgásos elemek felismerése, pontos végrehajtása.
* A testrészek megnevezése.
* A fizikai terhelés és a fáradás jeleinek felismerése.
* A szív és az izomzat működésének elemi ismeretei.
* Különbségtétel a jó és a rossz testtartás között álló és ülő helyzetben.
* Az iskolatáska gerinckímélő hordása.
* A gyakorláshoz szükséges térformák ismerete gyors és célszerű kialakításuk.
* A testnevelés órák alapvető rendszabályai, a legfontosabb veszélyforrásai, balesetvédelmi szempontjai ismerete.
* Fegyelmezett gyakorlás és odafigyelés a társakra, célszerű eszközhasználat.
* Az alapvető hely és helyzetváltoztató mozgások folyamatos végrehajtása egyszerű kombinációkban a tér és energia befektetés, valamint a mozgás kapcsolatok sokrétű felhasználásával.
* A játékszabályok és a játékszerepek, illetve a játékfeladat alkalmazása.
* A manipulatív alap készségek mozgásmintáinak végrehajtási módjainak, és a vezető műveletek tanulási szempontjainak ismerete.
* Fejlődés az eszközök biztonságos és célszerű használatában.
* A feladat végrehajtások során pontosságra, célszerűségre, biztonságra törekvés.
* A sporteszközök szabadidős használata igénnyé és örömforrássá válása. Természetes mozgásformák a torna alap gyakorlatok és feladat megoldásban Mozgásos kifejező, speciális képesség fejlesztés a gyermek táncokban
* Feszes tartással, esztétikus végrehajtásra törekedve 2-4 mozgásformából álló egyszerű tornagyakorlat bemutatása.
* Stabilitás a dinamikus és statikus egyensúlyi helyzetekben talajon és emelt eszközökön.
* Próbálkozás a zenei ritmus követésére különféle ritmikus mozgásokban egyénileg, párban és csoportban. • A párhoz, társakhoz történő térbeli alkalmazkodásra törekvés tánc közben.
* A tanult tánc/ok és játékok térformáinak megvalósítása.
* A futó, ugró és dobóiskolai alap gyakorlatok végrehajtása, azok vezető műveleteinek ismerete. Közepes és nagy intenzitású mozgások többször rövid ideig történő fenntartása játékos körülmények között, illetve játékban.
* Tartós futás egyéni tempóban, akár járások közbeiktatásával is.
* Teljesítmény próbák az ajánlások alapján. Természetes mozgásformák a sportjátékok alap technikai és taktikai feladat megoldásaiban • Az alapvető manipulatív mozgáskészségek elnevezéseinek ismerete.
* Tapasztalat azok alkalmazásában gyakorló és feladathelyzetben, sportjáték előkészítő játékokban. • A játékfeladat megoldásából és a játék folyamatból adódó öröm, élmény és tanulási lehetőség felismerése.
* A csapat érdek szerepének felismerése az egyéni érdekkel szemben, vagyis a közös cél fontosságának tudatosulása.
* A sportszerű viselkedés néhány jellemzőjének ismerete. Természetes mozgásformák az önvédelmi és a küzdő jellegű feladat megoldásokban.
* Az alapvető esés technikák felismerése, balesetmentes végrehajtása.
* A tompítás mozdulatának végrehajtása esés közben.
* A mozgásának és akaratának gátlása, késleltetése.
* Törekvés arra, hogy a támadó és védőmozgások az ellenfél mozgásaihoz igazodjanak. Természetes mozgásformák a vízbiztonságot kialakító úszó gyakorlatokban
* Az általános uszodai rendszabályok, baleset megelőzési szempontok ismerete, és azok betartása.
* Tudatos levegővétel.
* Kellő vízbiztonság, hason és háton siklás és lebegés.
* Bátor vízbe ugrás. • A tanult úszásnem biztonságos végrehajtása. A tanult úszásnem hossza 50 m. Természetes mozgásformák az alternatív és szabadidős mozgás rendszerekben
* Használható tudás természetben végzett testmozgások előnyeiről és problémáiról.
* A természeti környezetben történő sportolás néhány egészségvédelmi és környezet tudatos viselkedési szabályának ismerete.
* A sporteszközök kreatív felhasználása a játéktevékenység során.
* Az időjárási körülményeknek megfelelően öltözködés okainak ismerete.
* A szabad levegőn végzett testmozgáshoz valós természetes hozzáállás.

**VIZUÁLIS KULTÚRA**

Az életkornak megfelelő, felismerhető ábrázolás készítése. Az alkotótevékenységnek megfelelő, rendeltetésszerű és biztonságos anyag- és eszközhasználat, a környezettudatosság szempontjainak egyre szélesebb körű figyelembevételével. A felszerelés önálló rendben tartása. A közvetlen környezet megfigyelése és értelmezése. A képalkotó tevékenységek közül személyes kifejező alkotások létrehozása. Téralkotó feladatok során a személyes térbeli szükségletek felismerése. Alkotótevékenység és látványok, műalkotások szemlélése során néhány forma, szín, vonal, térbeli hely és irány, felismerése, használatára. A szobor, festmény, tárgy, épület közötti különbségek felismerése. Látványok, műalkotások néhány perces szemlélése. A médiaszövegek néhány elemi kódjának a (kép, hang, cselekmény) azonosítása, illetve ezzel kapcsolatos egyszerű összefüggések felismerése (pl. médiaszövegek emberek által mesterségesen előállított tartalmak, kreatív kifejező eszközöket használnak, amelyek befolyásolják azok hatását). A személyes kommunikáció és a közvetett kommunikáció közötti alapvető különbségek felismerése. Az alkotó és befogadó tevékenység során a saját érzések felismerése, és azok kifejezése. Az illusztráció elemi fogalmának megértése, illusztráció készítése. Képzeletbeli, mesebeli helyek, elképzelt vagy valós történetek vizuális megjelenítése szabadon választott technikákkal. Környezetünkben található jelek, jelzések ismerete.

**TECHNIKA ÉS TERVEZÉS**

* A természeti, a társadalmi és a technikai környezet megismert jellemzőinek felsorolása.
* Tapasztalatok az ember természetátalakító (építő és romboló) munkájáról. · A család szerepének, időbeosztásának és egészséges munkamegosztásának megértése, káros sztereotípiák lebomlása.
* A háztartási és közlekedési veszélyek tudatosulása, egészséges veszélyérzet. · Alapvető háztartási feladatok, eszközök, gépek és az ezekkel kapcsolatos veszélyforrások ismerete.
* Példák ismerete az egészséges, korszerű táplálkozás és a célszerű öltözködés terén.
* A hétköznapjainkban használatos anyagok felismerése, tulajdonságaik megállapítása érzékszervi megfigyelések és vizsgálatok alapján, a tapasztalatok megfogalmazása.
* Életkori szintnek megfelelő probléma-felismerés, problémamegoldás.
* Anyagalakításhoz kapcsolódó foglalkozások megnevezése, az érintett szakmák, hivatások bemutatott jellemzőinek ismerete.
* Célszerű takarékosság lehetőségeinek ismerete.
* Képlékeny anyagok, papír, faanyagok, fémhuzal, szálas anyagok, textilek magabiztos alakítása.
* Építés mintakövetéssel és önállóan.
* Az elvégzett munkáknál alkalmazott eszközök biztonságos, balesetmentes használata. A munka közbeni célszerű rend, tisztaság fenntartása.
* Elemi higiéniai és munkaszokások szabályos gyakorlati alkalmazása.
* Aktív részvétel, önállóság és együttműködés a tevékenységek során.
* A közlekedési veszélyforrások tudatosulása. Az úttesten való átkelés szabályainak tudatos alkalmazása. A kulturált és balesetmentes járműhasználat (tömegközlekedési eszközökön, és személygépkocsiban történő utazás) szabályainak gyakorlati alkalmazása. · Az alkalmakhoz illő kulturált viselkedés és öltözködés.

**ÉNEK-ZENE**

A tanulók 40 népdalt és gyermekdalt elő tudnak adni a kapcsolódó játékokkal emlékezetből c’–d” hangterjedelemben. Csoportosan bátran, zengő hangon jó hangmagasságban énekelnek, képesek az új dalokat rövid előkészítést követően hallás után könnyedén megtanulni. − Kreatívan részt vesznek a generatív játékokban és feladatokban. Érzik az egyenletes lüktetést, tartják a tempót, érzékelik a tempóváltozást. A 2/4 és 4/4es metrumot helyesen hangsúlyozzák. − A tanult zenei elemeket (ritmus, dallam) felismerik kottaképről (kézjel, betűkotta). A megismert ritmikai elemeket tartalmazó ritmusgyakorlatot pontosan, folyamatosan szólaltatják meg csoportosan és egyénileg is. A tanult dalok stílusában megszerkesztett rövid dallamfordulatokat kézjelről, betűkottáról és tanári segítséggel szolmizálva éneklik. Képesek csendben, társaikkal együtt a zenét hallgatni, megfigyelésekkel tapasztalatokat szereznek, melyek esztétikai és egyszerű zenei elemzés alapjául szolgálnak. Fejlődik hangszínhallásuk és formaérzékük. Ismereteket szereznek a hangszerekről. Szívesen és örömmel hallgatják újra a meghallgatott zeneműveket.

**ETIKA**

A tanuló életkorának megfelelő reális képpel rendelkezik saját külső tulajdonságairól, tisztában van legfontosabb személyi adataival. Átlátja társas viszonyainak alapvető szerkezetét. Képes érzelmileg kötődni környezetéhez és a körülötte élő emberekhez. Képes kapcsolatba lépni és a partner személyét figyelembe véve kommunikálni környezete tagjaival, különféle beszédmódokat tud alkalmazni. A beszélgetés során betartja az udvarias társalgás elemi szabályait. Érzi a szeretetkapcsolatok fontosságát. Érzi, hogy a hagyományok fontos szerepet játszanak a közösségek életében. Törekszik rá, hogy érzelmeit a közösség számára elfogadható formában nyilvánítsa ki. Képes átélni a természet szépségét, és érti, hogy felelősek vagyunk a körülöttünk lévő élővilágért. Képes rá, hogy érzéseit, gondolatait és fantáziaképeit vizuális, mozgásos vagy szóbeli eszközökkel kifejezze. Tisztában van vele és érzelmileg is képes felfogni azt a tényt, hogy más gyerekek sokszor egészen más körülmények között élnek, mint ő. Meg tudja különböztetni egymástól a valóságos és a virtuális világot.